Victoriano Urgorri

**Victoriano "Vituco" Urgorri Carrasco**, nado na Cabana (Ferrol) o 23 de xaneiro de 1951, é un científico galego, licenciado e doutor en Bioloxía pola Universidade de Santiago de Compostela e catedrático de zooloxía mariña nesta mesma Universidade.

Participou en 19 expedicións científicas en Irlanda, Ceuta, Antártida, Portugal, Concas Abisais do Cabo, Angola e Guinea e fondos profundos de Galicia. É autor de diversas publicacións entre as que pode destacar 6 libros e 119 artigos en revistas científicas nacionais e internacionais.

## Traxectoria 
Licenciado en Ciencias (Sección de Biolóxicas) en xullo de 1974 pola Universidade de Santiago de Compostela, graduándose en outubro do mesmo ano e doutorándose en xuño de 1981 tamén na USC. É catedrático de zooloxía mariña no departamento de Zooloxía e Antropoloxía Física da Facultade de Bioloxía da Universidade de Santiago de Compostela.

Pertence a varias sociedades científicas, como a Real Sociedad Española de Historia Natural, Sociedad Española de Malacología, Area de Ciencias Biolóxicas do Seminario de Estudos Galegos, Malacological Society of London, Societá Malacologica Italiana, California Malacozoological Society e Unitas Malacologica.

miniatura|Estación de Bioloxía Mariña da Graña (Ferrol).Tivo diversos cargos relacionados coa universidade de Santiago de Compostela como: subdirector/vicedirector do Museo de Historia Natural "Luis Iglesias" da Universidade de Santiago de Compostela, desde 1982; director da Estación de Bioloxía Mariña da Graña (Ferrol) da Universidade de Santiago de Compostela, desde 2001 ata 2021; desde 2005 foi coordinador do Grupo de Investigación GI-2107 Oceanografía e Limnoloxía da Universidade de Santiago de Compostela; dende 2011 foi membro do Equipo de Goberno do Campus do Mar, en representación da Universidade de Santiago de Compostela e Director da Unidade de Biodiversidade e Recursos Mariños do Instituto de Acuicultura da Universidade de Santiago de Compostela.

Tamén tivo varios cargos dependentes da Xunta de Galicia como a presidencia da Comisión Técnica do buque oceanográfico *Sarmiento de Gamboa*. Dirección Xeral de I+D+i da Xunta de Galicia, desde 2007 e tamén foi membro en representación da Dirección Xeral de Investigación, Desenvolvemento e Innovación da Consellería de Innovación e Industria da Xunta de Galicia, na Comisión de Coordinación e Seguimento das Actividades dos Buques Oceanográficos (COCSABO), desde 2007 ata 2010.

Dende 2021, é profesor Emérito pola Universidade de Santiago de Compostela.

## Actividade docente 
* Profesor de Zooloxía Mariña na Licenciatura de Bioloxía na Facultade de Bioloxía
* Profesor de Biodiversidade de Animais Mariños no máster Biodiversidade e Conservación do Medio Natural
* Profesor de Biodiversidade de Fondos Mariños: O bentos profundo no máster Biodiversidade e Conservación do Medio Natural
* Profesor de Biodiversidade Animal no máster Medio Ambiente e Recursos Naturais

## Publicacións 
* 
* 
* 
* 
* Trigo, J.E.; Díaz Agras, G.J.; García Álvarez, O.L.; Guerra, A.; Moreira, J.; Pérez, J.; Rolán, E.; Troncoso, J.S. & Urgorri, V. (2018). Troncoso, J.S., Trigo, J.E. & Rolán, E., ed. *Guía de los Moluscos Marinos de Galicia*. Vigo: Servicio de Publicacións da Universidade de Vigo. 836 pp. ISBN 978-84-8158-787-6.
* 20 capítulos ou fascículos en obras colectivas:
** 
** 
** Urgorri, V. [et alii] (2021): "*Doris adrianae* sp. nov. (Heterobranchia; Nudibranchia; Doridina) de las costas de Galicia (NW Península Iberica)". *Nova Acta Científica Compostelana (Bioloxía)*. **28**: 1-33.
* 30 máis entre limiares, presentacións, publicacións audiovisuais e artigos de divulgación.
* 119 artigos en revistas científicas nacionais e internacionais.

## Especies descritas 
* *Doris adrianae* (2021)
* *Mycale (Aegogropila) antiae* (2019)
* *Nebalia reboredae* (2009)
* *Laevipilina cachuchensis* (2005)
* *Leptochiton compostellanum* (1999)
* *Pseudovermis artabrensis* (1991)
* *Onchidoris cerviñoi* (1979)
* *Doto lemchei* (1978)
* *Doto oblicua* (1978)
* *Doto verdicioi* (1978)

## Honras e distincións 
* En 2001 recibiu a distinción de Ferrolán do Ano do Concello de Ferrol.
* En 2008 recibiu o premio á Investigación durante o IV Certame de Premios Galicia Submarina.
* En 2009 recibiu a distinción de Veciño de Honra da Vila da Graña, Ferrol.
*En 2019 recibiu o premio do I Caballito de Plomo do Club do Mar, Ferrol.

### Especies nomeadas na súa honra 
Ata o de agora un total de once especies e un xénero foron denominados na súa honra:
* En 1980, González & Malicky denominaron unha especie de Tricópteros como *Hydropsyche urgorrii*.
* En 1994, Vázquez denominou unha especie de Ascidia como *Aplidium urgorrii*.
* En 2001, García-Álvarez & Salvini-Plawen denominaron un xénero de Solenogastro como *Urgorria*.
** En 2001, García-Álvarez & Salvini-Plawen denominaron unha especie deste xénero como *Urgorria compostelana*.
** En 2003, Salvini-Plawen denominou unha especie deste xénero como *Urgorria monoplicata*.
* En 2002, Cristobo denominou unha especie de esponxa como *Tedania (Tedania) urgorrii*.
* En 2003, Moreira, Gestoso & Troncoso denominaron unha especie de Malacostráceos como *Sarsinebalia urgorrii*.
* En 2007, Moreira & Parapar denominaron unha especie de Poliquetos como *Synelmis urgorrii*.
* En 2010, Peñas & Rolán denominaron unha especie de Gasterópodos como *Turbonilla urgorrii*.
* En 2015, Zamarro & García-Álvarez denominaron unha especie de Solenogastro como *Kruppomenia vitucoi*.
* En 2016, Señarís & García-Álvarez denominaron unha especie de Caudofoveados como *Falcidens urgorrii*.
* En 2017, Tato & Moreira denominaron unha especie de Crustáceos como *Pareurystheus vitucoi*.
* En 2018, Guerra-García, Tato & Moreira denominaron unha especie de Crustáceos como *Liropus vitucoi*.

## Notas 
## Véxase tamén 
### Ligazóns externas 
* Ficha na USC
* Ficha no Portal de Investigación da USC
* Ficha en UVigo 
* Asociacion dos Ensinantes de Ciencias de Galicia
* A comunidade científica galega que investigou as consecuencias do Prestige